O sdandard d'a cancillería yera basau en os dialectos de Londes y este de Midland en gran mesura, por estar estas zonas devez centros demograficos y politicos d'a sociedat anglesa. Manimenos, en uns quantos aspectos gramaticals facioron servir usos d'atros dialectos pa poder fer entender millor os significaus. Por eixemplo, se preferiba fer servir as formas they, their y them, (d'os dialectos d'o norte y derivadas d'o norrén), en cuenta d'as formas de Londres hi, hir y hem. Talment estió asinas porque as formas de Londres podeban estar confundidas con parolas como he, her y him (manimenos as formas coloquials escritas como  'em, como en up and at 'em, pueden representar una supervivencia de hem más que un acurzamiento d'a forma derivada d'o norrén them).